Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις για την κατάρτιση

(2003/C 64/06)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 04/02.

Κράτος μέλος: Ισπανία.

Περιφέρεια: Αυτόνομη Κοινότητα της Extremadura.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πρόγραμμα επιχορηγήσεων για κατάρτιση, δημιουργία συλλογικών φορέων και τεχνική αρωγή στον τομέα της κοινωνικής οικονομίας.

Νομική βάση: Decreto autonómico n° 169/2001, de 6 de noviembre (DOE n° 131 de 13.11.2001).

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Για το πρόγραμμα αυτό διατίθεται ετήσιος προϋπολογισμός περίπου 100364000 ισπανικές πεσέτες (ESP) (603199,79 ευρώ) για να χρηματοδοτηθούν τα διάφορα μέτρα ενίσχυσης που προβλέπονται στο προαναφερόμενο διάταγμα 169/2001 της 6ης Νοεμβρίου. Το μέσο αυτό καλύπτει όχι μόνο την ενίσχυση για κατάρτιση, αλλά επίσης και άλλα μέτρα τα οποία δεν είναι απαλλαγμένα από την υποχρέωση κοινοποίησης στην Ευρωπαϊκή Επιτροπή· κατά συνέπεια, το καθεστώς ενισχύσεων κοινοποιήθηκε δεόντως και καταχωρίσθηκε ως ενίσχυση αριθ. 836/2000.

Μέγιστη ένταση ενίσχυσης: Δικαιούχος: συλλογικός φορέας συνεταιριστικών εταιρειών και εταιρειών που βρίσκονται στην κατοχή των εργαζομένων:

75 % του κόστους της δράσης, με μέγιστο όριο το ποσό των 1500000 ESP.

Δικαιούχος: συνεταιριστικής εταιρείας ή εταιρείας που βρίσκεται στην κατοχή των εργαζομένων:

1. Ειδική κατάρτιση: 35 % για τις μεγάλες επιχειρήσεις και 45 % για τις μικρές και μεσαίες επιχειρήσεις.

2. Κατάρτιση γενικού χαρακτήρα: 60 % για τις μεγάλες επιχειρήσεις και 80 % για τις μικρές και μεσαίες επιχειρήσεις.

Σε αμφότερες τις περιπτώσεις, το μέγιστο όριο είναι το ποσό του 1000000 ESP.

Ημερομηνία εφαρμογής: Αυτές οι ενισχύσεις θα μπορούν να χορηγούνται για δράσεις που θα υλοποιούνται μετά από τη θέση σε ισχύ της νομικής βάσης του καθεστώτος, δηλαδή μετά από τις 14 Νοεμβρίου 2001.

Διάρκεια χορήγησης του καθεστώτος ή της μεμονωμένης ενίσχυσης: Αυτό το καθεστώς ενισχύσεων εκπνέει στις 31 Δεκεμβρίου 2006.

Στόχος της ενίσχυσης: 1. Διοργάνωση, εκ μέρους των δικαιούχων των ενισχύσεων, ημερίδων, σεμιναρίων ή παρουσιάσεων στις οποίες θα συμμετέχουν μέλη και εργαζόμενοι συνεταιριστικών εταιρειών, εταιρειών των οποίων κάτοχοι είναι οι εργαζόμενοι, ή συλλογικών φορέων, εφόσον το περιεχόμενο αυτών των εκδηλώσεων είναι σχετικό με θέματα που συνδέονται με τη δραστηριότητα των διοργανωτών ή/και την κοινωνική οικονομία.

2. Συμμετοχή μελών και εργαζομένων των δικαιούχων φορέων και εταιρειών σε μαθήματα, ημερίδες και σεμινάρια που διοργανώνονται από δημόσιους ή ιδιωτικούς φορείς, εφόσον οι εκδηλώσεις αυτές έχουν σχέση με τη δραστηριότητά τους ή/και την κοινωνική οικονομία.

Οικείοι οικονομικοί τομείς: Όλοι οι οικονομικοί τομείς, εφόσον οι υποβάλλοντες αίτηση πληρούν, όσον αφορά το νομικό τους καθεστώς, τους όρους που απαιτούνται για να είναι δικαιούχοι.

Επωνυμία και διεύθυνση της επιδοτούσας αρχής: Consejería de Trabajo de la Junta de Extremadura Avenida de Extremadura, 43 E - 06800 Mérida, Badajoz

Άλλες πληροφορίες: Όσον αφορά την τεκμηρίωση που πιστοποιεί ότι οι ενέργειες που είναι επιλέξιμες για ενίσχυση στα πλαίσια αυτού του καθεστώτος έχουν χαρακτήρα γενικής κατάρτισης, δεδομένου ότι πρόκειται να χορηγηθούν επιδοτήσεις τόσο για γενική όσο και για ειδική κατάρτιση (άρθρο 6.1 του διατάγματος 169/2001 της 6ης Νοεμβρίου), οι όροι που πιστοποιούν ότι η κατάρτιση ανήκει στη μια ή στην άλλη κατηγορία πρέπει να εκτιμώνται για κάθε συγκεκριμένη περίπτωση, υπό το φως της τεκμηρίωσης που περιλαμβάνεται σε κάθε αίτηση που εξετάζεται. Μέχρι σήμερα δεν έχει εξεταστεί καμία αίτηση.

Αριθμός ενίσχυσης: XT 10/02.

Κράτος μέλος: Ηνωμένο Βασίλειο.

Περιφέρεια: Βόρεια Ιρλανδία.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενίσχυση για κατάρτιση διαχείρισης επιχειρήσεων στις λιγότερο ευνοημένες περιοχές.

Νομική βάση: Agriculture Act 1949,

Agriculture (Miscellaneous Provisions) Act (Northern Ireland) 1970.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 2001-2002: 0,29 εκατ. λίρες στερλίνες

2002-2003: 0,51 εκατ. λίρες στερλίνες

2003-2004: 0,51 εκατ. λίρες στερλίνες

2004-2005: 0,45 εκατ. λίρες στερλίνες

Σύνολο: 1,8 εκατ. λίρες στερλίνες για κατάρτιση 12000 ασκουμένων

Κανείς δικαιούχος σε ατομική βάση δεν μπορεί να λάβει περισσότερο από 1 εκατ. ευρώ.

Η κατά μέσον όρο ενίσχυση για κάθε ασκούμενο ανέρχεται σε 150 λίρες στερλίνες.

Μέγιστη ένταση ενίσχυσης: Η πραγματική ένταση ενίσχυσης του προγράμματος είναι 70 %, δηλαδή μικρότερη από τη μέγιστη επιτρεπόμενη ένταση ενίσχυσης που καθορίζεται σε 80 %/90 %, με την ακόλουθη κατανομή:

- 70 % για κατάρτιση γενικής φύσεως για μικρές και μεσαίες επιχειρήσεις. Όλοι οι ασκούμενοι προέρχονται από μικρές και μεσαίες επιχειρήσεις όπως ορίζεται στο παράρτημα 1 του κανονισμού (ΕΚ) αριθ. 68/2001. Πρόκειται για κατάρτιση γενικής φύσεως, δεδομένου ότι παρέχει προσόντα που μπορούν να μεταφερθούν σε άλλους τομείς και βελτιώνει την απασχολησιμότητα του ατόμου στο οποίο παρέχεται. Η επιλεξιμότητα των ασκουμένων ελέγχεται κατά την εγγραφή τους,

- 10 % περιφερειακή ενίσχυση. Η Βόρεια Ιρλανδία πληροί τους όρους που απαιτούνται για την παροχή περιφερειακών ενισχύσεων σύμφωνα με το άρθρο 87 παράγραφος 3 στοιχείο α) της συνθήκης.

- 10 % ενίσχυσης για κατάρτιση των "Μειονεκτούντων εργαζομένων". Πολλοί από τους ασκουμένους που συμμετέχουν σ' αυτό το πρόγραμμα ( >70 %) θα είναι άτομα άνω των 45 ετών, χωρίς πιστοποιητικό σπουδών του δευτέρου κύκλου της δευτεροβάθμιας εκπαίδευσης ή ισοδυνάμου. Επομένως, θα μπορούσαν να είναι επιλέξιμοι για χορήγηση επιπλέον ενίσχυσης κατά 10%· ωστόσο, αυτή η ενίσχυση δεν χορηγείται επειδή, λόγω του μεγάλου αριθμού των ασκουμένων, είναι αδύνατον να εντοπιστούν αυτοί που είναι επιλέξιμοι γι' αυτή την ενίσχυση.

Ημερομηνία εφαρμογής: Φεβρουάριος 2002.

Διάρκεια χορήγησης του καθεστώτος ή της μεμονωμένης ενίσχυσης: Φεβρουάριος 2002 έως Μάρτιος 2005.

Στόχος της ενίσχυσης: - Παροχή "Κατάρτισης γενικής φύσεως" όσον αφορά τη διαχείριση επιχειρήσεων, με σκοπό τη βελτίωση των προσόντων των ασκουμένων έτσι ώστε να τους παρέχεται ένα εφαλτήριο για απόκτηση προσόντων υψηλοτέρου επιπέδου.

- Παροχή κατάρτισης διαχείρισης επιχειρήσεων (NVQ 2/3), στην οποία συμπεριλαμβάνεται η χρήση ενός απλοποιημένου επιχειρηματικού συστήματος καταγραφής.

- Παροχή κινήτρων στις επιχειρήσεις ώστε να υιοθετούν βασικές πρακτικές διαχείρισης επιχειρήσεων, όπως είναι η χρηματοοικονομική διαχείριση και η τήρηση μητρώων.

- Το πρόγραμμα απευθύνεται σε ιδιοκτήτες μικρών και μεσαίων γεωργικών εκμεταλλεύσεων στις λιγότερο ευνοημένες περιοχές, καθώς και στα μέλη της οικογένειάς τους. Ο αριθμός των διαθέσιμων θέσεων για ασκουμένους έχει ως εξής:

- 2001-2002: 1500

- 2002-2003: 3500

- 2003-2004: 3500

- 2004-2005: 3500.

- Συνολικός αριθμός ασκουμένων: 12000.

Οικείοι οικονομικοί τομείς: Γεωργία, συμπεριλαμβανομένης της δασοκομίας και των αγροτικών επιχειρήσεων.

Επωνυμία και διεύθυνση της επιδοτούσας αρχής: Mr Ian Duff, Head of Technical Support, Agri-Food Development Service, Education and Finance Division, Department of Agriculture and Rural Development, Room 544, Dundonald House, Upper Newtownards Rd, Belfast BT4 3SB, Northern Ireland.

Άλλες πληροφορίες: Το πρόγραμμα "Ενίσχυση για κατάρτιση διαχείρισης επιχειρήσεων στις λιγότερο ευνοημένες περιοχές" θα βελτιώσει τις επιχειρηματικές ικανότητες και τις ικανότητες διαχείρισης επιχειρήσεων των ιδιοκτητών γεωργικών εκμεταλλεύσεων και των μελών της οικογένειάς τους. Θα αναβαθμίσει και θα διευρύνει τα επίπεδα δεξιοτήτων των εργαζομένων, βελτιώνοντας έτσι την απασχολησιμότητα των ασκουμένων. Σκοπός του προγράμματος είναι η παροχή κινήτρων στις επιχειρήσεις ώστε να υιοθετούν βασικές πρακτικές διαχείρισης επιχειρήσεων, μέσω της συνήθειας της χρήσης ενός απλοποιημένου επιχειρηματικού συστήματος καταγραφής.

Σε όσους ολοκληρώνουν επιτυχώς τον κύκλο των μαθημάτων, θα παρέχεται ένα πιστοποιητικό καθώς και η ευκαιρία να αποτελέσουν αντικείμενο αξιολόγησης και διαπίστευσης μέσω του δικτύου Northern Ireland Open College Network. Μετά από την ολοκλήρωση αυτού του αρχικού κύκλου μαθημάτων, οι συμμετέχοντες θα είναι σε θέση να περάσουν σε ένα πρόγραμμα μεσαίου επιπέδου στις ιδιαίτερες περιοχές τους.

Κατά την εγγραφή τους, οι υποψήφιοι για συμμετοχή στο πρόγραμμα παρέχουν λεπτομερείς πληροφορίες σχετικά με τις εκμεταλλεύσεις τους, έτσι ώστε να μπορούμε να επαληθεύουμε ότι οι ασκούμενοι προέρχονται από μικρές και μεσαίες επιχειρήσεις των λιγότερο ευνοημένων περιοχών και πληρούν τους όρους που απαιτούνται για να λάβουν κατάρτιση γενικής φύσεως.

Καθόλη τη διάρκεια της παροχής αυτής της κατάρτισης, μέλη του προσωπικού του Υπουργείου Γεωργίας θα παρακολουθούν το πρόγραμμα μεριμνώντας ώστε να υλοποιείται σύμφωνα με τον κανονισμό (ΕΚ) αριθ. 68/2001 και σύμφωνα με τις εντάσεις ενίσχυσης που επιτρέπονται για παροχή κατάρτισης γενικής φύσεως σε μικρές και μεσαίες επιχειρήσεις.

Αριθμός ενίσχυσης: XT 11/02.

Κράτος μέλος: Ηνωμένο Βασίλειο.

Περιφέρεια: Βόρεια Ιρλανδία.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Κατάρτιση όσον αφορά τις βέλτιστες περιβαλλοντικές πρακτικές στις λιγότερο ευνοημένες περιοχές.

Νομική βάση: Agriculture Act 1949,

Agriculture (Miscellaneous Provisions) Act (Northern Ireland) 1970.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 2001-2002: 0,29 εκατ. λίρες στερλίνες

2002-2003: 0,82 εκατ. λίρες στερλίνες

2003-2004: 0,74 εκατ. λίρες στερλίνες

2004-2005: 0,75 εκατ. λίρες στερλίνες

Σύνολο: 2,6 εκατ. λίρες στερλίνες για 12000 ασκουμένους

Κανείς δικαιούχος σε ατομική βάση δεν θα λάβει περισσότερο από 1 εκατ. ευρώ.

Η κατά μέσον όρο ενίσχυση για κάθε ασκούμενο ανέρχεται σε 216 λίρες στερλίνες.

Μέγιστη ένταση ενίσχυσης: Η πραγματική ένταση της ενίσχυσης του προγράμματος είναι 79 %, δηλαδή μικρότερη από τη μέγιστη προβλεπόμενη ένταση ενίσχυσης που έχει καθοριστεί στο 80 %/90 %, με την ακόλουθη υποδιαίρεση:

- 70 % για κατάρτιση γενικής φύσεως για τις μικρές και μεσαίες επιχειρήσεις (ΜΜΕ). Όλοι οι ασκούμενοι είναι μισθωτοί ΜΜΕ όπως ορίζεται στο παράρτημα 1 του κανονισμού (ΕΚ) αριθ. 68/2001. Πρόκειται για κατάρτιση γενικής φύσεως δεδομένου ότι παρέχει προσόντα τα οποία μπορούν να μεταφερθούν σε άλλους τομείς και βελτιώνει την απασχολησιμότητα του ατόμου στο οποίο παρέχεται. Η επιλεξιμότητα των ασκουμένων ελέγχεται κατά την εγγραφή τους,

- 10 % περιφερειακή ενίσχυση. Η Βόρεια Ιρλανδία πληροί τους όρους που απαιτούνται για την παροχή περιφερειακών ενισχύσεων σύμφωνα με το άρθρο 87 παράγραφος 3 στοιχείο α) της συνθήκης,

- 10 % ενίσχυση για κατάρτιση των "Μειονεκτούντων εργαζομένων". Πολλοί από τους ασκουμένους που συμμετέχουν σ' αυτό το πρόγραμμα ( >70 %) θα είναι άτομα άνω των 45 ετών χωρίς να έχουν πιστοποιητικό σπουδών του δευτέρου κύκλου της δευτεροβάθμιας εκπαίδευσης ή ισοδυνάμου. Επομένως, θα μπορούσαν να είναι επιλέξιμοι για χορήγηση επιπλέον ενίσχυσης κατά 10 %· ωστόσο, αυτή η ενίσχυση δεν περιλαμβάνεται στο πρόγραμμα επειδή, δεδομένου του μεγάλου αριθμού των ασκουμένων, είναι αδύνατον να εντοπιστούν αυτοί που είναι επιλέξιμοι γι' αυτή την ενίσχυση.

Ημερομηνία εφαρμογής: Φεβρουάριος 2002.

Διάρκεια χορήγησης του καθεστώτος ή της μεμονωμένης ενίσχυσης: Φεβρουάριος 2002 ως Μάρτιος 2005.

Στόχος της ενίσχυσης: - Παροχή "Κατάρτισης γενικής φύσεως" με σκοπό τη βελτίωση των προσόντων και δεξιοτήτων όσον αφορά την περιβαλλοντική διαχείριση, που ενδέχεται να βελτιώσουν την απασχολησιμότητα των ασκουμένων και να αποτελέσουν γι' αυτούς εφαλτήριο για απόκτηση προσόντων υψηλοτέρου επιπέδου,

- βελτίωση των προσόντων σχετικά με περιβαλλοντικά ζητήματα όπως: βιολογική ποικιλότητα, ποιότητα των υδάτων (συμπεριλαμβανομένου του ευτροφισμού) και προστασία της κληρονομιάς της υπαίθρου της Βόρειας Ιρλανδίας,

- ενθάρρυνση και παροχή κατάρτισης στους συμμετέχοντες ώστε να μπορούν να λαμβάνουν αποφάσεις σχετικά με το μέλλον των επιχειρήσεών τους, επί τη βάσει αντικειμενικής πληροφόρησης,

- το πρόγραμμα απευθύνεται σε ιδιοκτήτες μικρών και μεσαίων γεωργικών εκμεταλλεύσεων στις λιγότερο ευνοημένες περιοχές, καθώς και στα μέλη της οικογένειάς τους και στους εργαζομένους σ' αυτές τις εκμεταλλεύσεις. Ο αριθμός των διαθέσιμων θέσεων για ασκουμένους έχει ως εξής:

- 2001-2002: 1500

- 2002-2003: 3500

- 2003-2004: 3500

- 2004-2005: 3500.

- Συνολικός αριθμός για ασκουμένους: 12000.

Οικείοι οικονομικοί τομείς: Γεωργία, συμπεριλαμβανομένης της δασοκομίας και των αγροτικών επιχειρήσεων.

Επωνυμία και διεύθυνση της επιδοτούσας αρχής: Mr Ian Duff, Head of Technical Support, Agri-Food Development Service, Education and Finance Division, Department of Agriculture and Rural Development, Room 544, Dundonald House, Upper Newtownards Rd, Belfast BT4 3SB Northern Ireland.

Άλλες πληροφορίες: Το πρόγραμμα "Κατάρτιση όσον αφορά τις βέλτιστες περιβαλλοντικές πρακτικές στις λιγότερο ευνοημένες περιοχές" αποσκοπεί στη βελτίωση των ικανοτήτων για την εφαρμογή των τεχνικών διαχείρισης σχετικά με περιβαλλοντικά ζητήματα. Αρχικά, το πρόγραμμα εστιάζεται σε περιβαλλοντικές απαιτήσεις όπως: η βιολογική ποικιλότητα, η ποιότητα των υδάτων και η προστασία της αγροτικής κληρονομιάς. Ο πυρήνας του προγράμματος αποτελείται από τις δεξιότητες που χρειάζονται για την ερμηνεία και την εφαρμογή εννοιών της υφιστάμενης περιβαλλοντικής νομοθεσίας, τη διενέργεια ελέγχων, τον καθορισμό κριτηρίων και την επίλυση προβλημάτων. Η κατάρτιση αυτή αποτελεί αντικείμενο επιδείξεων στις εκμεταλλεύσεις, και τα περιβαλλοντικά προσόντα που αποκτώνται από τους ασκουμένους μπορούν εύκολα να μεταφερθούν σε άλλους τομείς όπως: τοπική αυτοδιοίκηση, περιβαλλοντικοί οργανισμοί/φορείς και ιδιωτικές περιβαλλοντικές επιχειρήσεις.

Οι ορθές περιβαλλοντικές πρακτικές αποτελούν κοινοτική υποχρέωση για τα κράτη μέλη ως αναπόσπαστο μέρος των νέων καθεστώτων ενίσχυσης για τις λιγότερο ευνοημένες περιοχές και για την προστασία του αγροτικού περιβάλλοντος, στο πλαίσιο του σχεδίου κανονιστικής ρύθμισης της αγροτικής ανάπτυξης της Βόρειας Ιρλανδίας.

Κατά την εγγραφή τους, οι υποψήφιοι για συμμετοχή στο πρόγραμμα παρέχουν λεπτομερείς πληροφορίες σχετικά με τις εκμεταλλεύσεις, πράγμα που μας επιτρέπει να επαληθεύουμε ότι οι ασκούμενοι προέρχονται από μικρές και μεσαίες επιχειρήσεις των λιγότερο ευνοημένων περιοχών και πληρούν τους όρους που απαιτούνται για την παροχή κατάρτισης γενικής φύσεως.

Σε όσους ολοκληρώνουν επιτυχώς τον κύκλο των μαθημάτων, παρέχεται ένα πιστοποιητικό καθώς και η ευκαιρία να αποτελέσουν αντικείμενο αξιολόγησης και διαπίστευσης μέσω του δικτύου Northern Ireland Open College Network.

Καθόλη τη διάρκεια της παροχής αυτής της κατάρτισης, μέλη του προσωπικού του Υπουργείου Γεωργίας θα παρακολουθούν το πρόγραμμα, μεριμνώντας ώστε να υλοποιείται σύμφωνα με τον κανονισμό (ΕΚ) αριθ. 68/2001, και σύμφωνα με τις εντάσεις ενίσχυσης που επιτρέπονται για κατάρτιση γενικής φύσεως σε μικρές και μεσαίες επιχειρήσεις.

Αριθμός ενίσχυσης: XT 21/01.

Κράτος μέλος.: Ιταλία

Περιφέρεια: Τοσκάνη.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις που προορίζονται για επιχειρήσεις της περιφέρειας Τοσκάνης οι οποίες ασκούν δραστηριότητες στους τομείς που εκτίθενται στο διεθνή ανταγωνισμό και ενδιαφέρονται για την αρχική εκπαίδευση, την μετεκπαίδευση και την ανακύκλωση των εργαζομένων τους.

Νομική βάση: Delibera della giunta regionale della Toscana n. 383 del 13 aprile 2001. Modificata con deliberazione della giunta regionale della Toscana n. 909 del 6 agosto 2001.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 9726604,933 ευρώ για κάθε έτος της περιόδου 2001-2006, πράγμα που αντιστοιχεί σε συνολικό ποσό ύψους 58359629,597 ευρώ με τη μορφή επιστροφών των επιλέξιμων δαπανών που πράγματι καταβλήθηκαν και αποδείχθηκαν για την υλοποίηση δράσεων εκπαίδευσης.

Μέγιστη ένταση ενίσχυσης: Σύμφωνα με τις διατάξεις του κανονισμού (ΕΚ) αριθ. 68/2001, οι ανώτατες εντάσεις ενισχύσεων προβλέπονται στο άρθρο 4 παράγραφοι 2 έως 6 του εν λόγω κανονισμού, σύμφωνα με τον ακόλουθο πίνακα.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Οι εντάσεις που αναφέρονται στον παραπάνω πίνακα προσαυξάνονται κατά δέκα εκατοστιαίες μονάδες εάν η εκπαίδευση απευθύνεται σε μειονεκτούντες εργαζομένους, όπως ορίζονται στις διατάξεις του άρθρου 2 στοιχείο ζ) του κανονισμού (ΕΚ) αριθ. 68/2001.

Η ένταση των χορηγηθεισών ενισχύσεων στον τομέα των θαλάσσιων μεταφορών μπορεί να ανέλθει σε 100 %, είτε το σχέδιο αναφέρεται σε γενική είτε σε ειδική εκπαίδευση, εφόσον πληρούνται οι ακόλουθοι όροι:

- ο αποδέκτης της εκπαίδευσης δεν είναι ενεργό μέλος πληρώματος αλλά υπεράριθμος εν πλω και

- η εκπαίδευση παρέχεται σε πλοία που έχουν νηολογηθεί εντός της Κοινότητας.

Ημερομηνία εφαρμογής: 13 Απριλίου 2001.

Διάρκεια χορήγησης του καθεστώτος ή της μεμονωμένης ενίσχυσης: Μέχρι τον Δεκέμβριο του 2006.

Στόχος της ενίσχυσης: Το καθεστώς ενισχύσεων αφορά τόσο τη γενική όσο και την ειδική εκπαίδευση. Σύμφωνα με τις διατάξεις του άρθρου 2, στοιχείο ε) του κανονισμού (ΕΚ) αριθ. 68/2001, νοείται ως "γενική επαγγελματική εκπαίδευση", η εκπαίδευση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης, βελτιώνοντας σημαντικά με τον τρόπο αυτό τις δυνατότητες απασχόλησής του. Στο πλαίσιο της εφαρμογής του παρόντος καθεστώτος ενισχύσεων, θεωρείται ως "γενική":

- η διεπιχειρησιακή εκπαίδευση, ήτοι η εκπαίδευση που οργανώνεται από κοινού από διάφορες ανεξάρτητες επιχειρήσεις (σύμφωνα με τη σύσταση της Επιτροπής σχετικά με τον ορισμό των ΜΜΕ) ή απευθύνεται σε εργαζομένους διαφορετικών επιχειρήσεων. Η τήρηση των όρων (διϋπηρεσιακός χαρακτήρας της εκπαίδευσης και ανεξαρτησία των επιχειρήσεων) είναι εγγυημένη στο πλαίσιο της διαδικασίας επιλογής των σχεδίων, με την υποβολή των κατάλληλων δικαιολογητικών,

- η εκπαίδευση στην επιχείρηση που αφορά επαγγελματικά προσόντα τα οποία περιέχονται στο περιφερειακό μητρώο ή η εκπαίδευση για επαγγελματικά προσόντα η εγγραφή των οποίων απαιτείται. Η αντίστοιχη βεβαίωση χορηγείται από την αρμόδια επαρχία ή περιφέρεια. Η νομική βάση του συστήματος πιστοποίησης είναι ο περιφερειακός νόμος αριθ. 70 της 31ης Αυγούστου 1994 (νέα κανονιστική ρύθμιση της επαγγελματικής εκπαίδευσης), και πιο συγκεκριμένα το άρθρο 11 το οποίο προβλέπει τη χορήγηση βεβαίωσης επαγγελματικών προσόντων ή επαγγελματικής εξειδίκευσης για συγκεκριμένες δράσεις εκπαίδευσης, μετά από επιτυχείς εξετάσεις και το άρθρο 18 που αναθέτει στο περιφερειακό συμβούλιο την αρμοδιότητα να καθορίζει τα επαγγέλματα που μπορούν να ενταχθούν και να τελέσουν τμήμα του περιφερειακού μητρώου και για τα οποία χορηγείται βεβαίωση επαγγελματικών προσόντων ή επαγγελματικής εξειδίκευσης.

Οικείοι οικονομικοί τομείς: - Γεωργία

- Αλιεία και ιχθυοκαλλιέργεια

- Ανθρακοβιομηχανία

- Χαλυβουργία

- Ναυπηγική βιομηχανία

- Συνθετικές ίνες

- Αυτοκινητοβιομηχανία

- Άλλες μεταποιητικές βιομηχανίες

- Όλες οι υπηρεσίες

Παρατηρήσεις:

Το καθεστώς ενισχύσεων εφαρμόζεται σε όλους τους τομείς που προβλέπονται στον κανονισμό (ΕΚ) αριθ. 68/2001. Κατά δεύτερο λόγο το παρόν καθεστώς δεν εφαρμόζεται στις ενισχύσεις για εκπαίδευση ή επιμόρφωση των εργαζομένων προβληματικών επιχειρήσεων σύμφωνα με τις κοινοτικές κατευθυντήριες γραμμές για τις κρατικές ενισχύσεις υπέρ της διάσωσης και της αναδιάρθρωσης προβληματικών επιχειρήσεων (ΕΕ C 288 της 9.10.1999), στο πλαίσιο δράσεων διάσωσης ή αναδιάρθρωσης. Οι ενισχύσεις του είδους αυτού εκτιμώνται δυνάμει των εν λόγω κατευθυντήριων γραμμών. Κατά τρίτο λόγο, το παρόν καθεστώς δεν εφαρμόζεται όταν το ποσό της χορηγηθείσας ενίσχυσης σε μία επιχείρηση για ένα μόνο σχέδιο επαγγελματικής εκπαίδευσης υπερβαίνει το ποσό του 1 εκατ. ευρώ, περίπτωση κατά την οποία η ατομική ενίσχυση πρέπει να κοινοποιηθεί στην Ευρωπαϊκή Επιτροπή προς έγκριση.

Επωνυμία και διεύθυνση της επιδοτούσας αρχής: Regione Toscana Dipartimento delle Politiche formative e dei beni culturali Servizio FSE e sistema della formazione professionale Piazza della Libertà 15 I - 50129 Firenze.

Αριθμός ενίσχυσης: XT 32/02.

Κράτος μέλος: Ιταλία.

Περιφέρεια: Αυτόνομη επαρχία του Τρέντο.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Χρηματοδότηση δράσεων κατάρτισης επιχειρήσεων, τομεακών και περιφερειακών - έτος 2002.

Νομική βάση: Deliberazione della Giunta provinciale n. 480 del 15 marzo 2002 avente ad oggetto "Procedure e criteri di attuazione, gestione e rendicontazione dei piani formativi aziendali, settoriali e territoriali riferibili alla gestione dei fondi di cui all'art. 9, comma 3, della legge 19 luglio 1993, n. 236 - anno 2002." (pubblicata sul BURTAA n. 14 del 2.4.2002), in attuazione decreto direttoriale n. 511/V/2001 "Interventi di promozione di piani formativi aziendali, settoriali, territoriali e sviluppo della prassi di formazione continua per l'esercizio finanziario 2001, di cui all'articolo 118 della legge n. 338 del 23 dicembre 2000" (GU 12 del 15.1.2002) che ripartisce tra le Regioni italiane le risorse derivanti dal contributo integrativo di cui all'articolo 25 della legge 21 dicembre 1978 n. 845.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Για την αυτόνομη επαρχία του Τρέντο 1394433,63 ευρώ.

Μέγιστη ένταση ενίσχυσης: - ειδική κατάρτιση για τις μεγάλες επιχειρήσεις: ανώτατη ένταση 25 %,

- ειδική κατάρτιση για τις μικρές και μεσαίες επιχειρήσεις (ΜΜΕ): ανώτατη ένταση 35 %,

- ενική κατάρτιση για τις μεγάλες επιχειρήσεις: ανώτατη ένταση 50 %,

- γενική κατάρτιση για τις ΜΜΕ: ανώτατη ένταση 70 %.

Οι ανωτέρω εντάσεις προσαυξάνονται κατά δέκα εκατοστιαίες μονάδες εάν η κατάρτιση προορίζεται για μειονεκτούντες εργαζομένους, όπως ορίζονται στις διατάξεις του άρθρου 2 στοιχείο ζ) του κανονισμού (ΕΚ) αριθ. 68/2001.

Ημερομηνία εφαρμογής: 15 Μαρτίου 2002.

Διάρκεια χορήγησης του καθεστώτος ή της μεμονωμένης ενίσχυσης: 31 Δεκεμβρίου 2002.

Στόχος της ενίσχυσης: Οι ενισχύσεις αφορούν τόσο τη γενική όσο και την ειδική εκπαίδευση.

Όσον αφορά τον ορισμό της εκπαίδευσης γενικού χαρακτήρα, η διάταξη του κανονισμού (ΕΚ) αριθ. 68/2001 κρίθηκε επαρκώς σαφής και αναλυτική: "Νοείται ως γενική επαγγελματική εκπαίδευση, η εκπαίδευση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι μεταβιβάσιμα σε άλλες επιχειρήσεις ή σε άλλους τομείς απασχόλησης, βελτιώνοντας σημαντικά με τον τρόπο αυτό τις δυνατότητες απασχόλησής του".

Οικείοι οικονομικοί τομείς: Όλοι οι τομείς.

Επωνυμία και διεύθυνση της επιδοτούσας αρχής: Provincia Autonoma di Trento - Servizio Addestramento e Formazione professionale, via Gilli, 3 - I - 38100 Trento.

Άλλες πληροφορίες: Εφόσον πρόκειται για ένα καθεστώς ενισχύσεων, δεν είναι δυνατόν να παρασχεθεί περιγραφή του περιεχομένου του σχεδίου για να αποδειχθεί ότι ανταποκρίνεται στον ορισμό της γενικής εκπαίδευσης. Η διαδικασία εκ των προτέρων ελέγχου που προβλέπεται από την προαναφερθείσα περιφέρεια για να παρασχεθεί εγγύηση ότι η ανώτατη ένταση ενίσχυσης θα χορηγηθεί αποκλειστικά στα σχέδια γενικής εκπαίδευσης, προβλέπει:

- τη δήλωση του αποδέκτη της ενίσχυσης, κατά την υποβολή του σχεδίου, σχετικά με το περιεχόμενο της γενικής ή ειδικής κατάρτισης που προβλέπεται στο σχέδιο,

- την εκ των προτέρων αξιολόγηση, εκ μέρους μίας επιτροπής (όπως προβλέπεται στο σημείο 5 της διάταξης της απόφασης του επαρχιακού συμβουλίου αριθ. 480 της 15.3.2002), του χαρακτήρα ειδικής ή γενικής εκπαίδευσης του κάθε σχεδίου· το αποτέλεσμα της αξιολόγησης αυτής περιλαμβάνεται σε πίνακα αξιολόγησης ο οποίος υπογράφεται από τους εμπειρογνώμονες και περιέχεται στα πρακτικά της συνεδρίασης της επιτροπής,

- αφ' ης στιγμής πραγματοποιηθεί η προαναφερθείσα στην προηγούμενη παράγραφο αξιολόγηση, η επαρχία καθορίζει την ένταση της ενίσχυσης που θα χορηγηθεί σε κάθε ένα από τα σχέδια,

- στη συνέχεια εκδίδει πράξη χρηματοδότησης των σχεδίων, στην οποία επίσης περιλαμβάνεται η αξιολόγηση εκ μέρους της επιτροπής του χαρακτήρα της εκπαίδευσης (γενικής ή ειδικής) για κάθε σχέδιο,

- η επαρχία γνωστοποιεί στους διάφορους αποδέκτες των ενισχύσεων, με επιστολή έγκρισης της ενίσχυσης, το αποτέλεσμα της αξιολόγησης που πραγματοποιήθηκε από την επιτροπή και κατά συνέπεια την ένταση της ενίσχυσης που τους χορηγείται.

Πρέπει επίσης να σημειωθεί ότι η εν λόγω επιτροπή συνίσταται από:

- τρεις ανεξάρτητους εμπειρογνώμονες στον τομέα της κατάρτισης και αξιολόγησης των δράσεων εκπαίδευσης (καθηγητές πανεπιστημίου με ειδικά επαγγελματικά προσόντα),

- έναν υπάλληλο της επαρχίας που διορίζεται από το επαρχιακό συμβούλιο.

Αριθμός ενίσχυσης: XT 33/02.

Κράτος μέλος: Ηνωμένο Βασίλειο.

Περιφέρεια: West Midlands.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Alstom Transport Limited 2002.

Νομική βάση: Employment Act 1973 Section 2(1) and 2(2), as substantiated by Section 25 of the Employment and Training Act 1998 and the Industrial Development 1982, Section 11.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Η συνολική κρατική συνδρομή βάσει του υπόψη καθεστώτος θα είναι 70000 λίρες στερλίνες (GBP).

Μέγιστη ένταση ενίσχυσης: 25 %.

Ημερομηνία εφαρμογής: Απρίλιος 2002.

Διάρκεια χορήγησης του καθεστώτος ή της μεμονωμένης ενίσχυσης: Έντεκα μήνες

Στόχος της ενίσχυσης: Στόχος της ενίσχυσης είναι να ενθαρρυνθεί η εταιρεία να καταρτίσει τους εργαζόμενούς της με βάση τους ειδικούς στόχους και τις ειδικές ανάγκες που ισχύουν για τον καθένα αντί γενικών προγραμμάτων επαγγελματικής εκπαίδευσης. Η αποδέκτρια εταιρεία απασχολεί 1200 εργαζόμενους και τους παρέχει κατάρτιση ανά τακτά χρονικά διαστήματα. Παρόλα αυτά, τα χρήματα θα χρησιμοποιηθούν για την καταγραφή των απαραίτητων ατομικών δεξιοτήτων και την επεξεργασία ατομικών προγραμμάτων επαγγελματικής εκπαίδευσης, έτσι ώστε οι εργαζόμενοι να μπορούν να επιλέξουν εκείνα τα "εθνικά επαγγελματικά προσόντα", που συμφωνούνται σε εθνική βάση, τα οποία εκτιμούν ότι τους είναι περισσότερο χρήσιμα. Η ίδια υπηρεσία θα παρασχεθεί σε εργαζόμενους μικρών και μεσαίων επιχειρήσεων (ΜΜΕ) που ανήκουν στην αλυσίδα εφοδιασμού της εταιρείας. Η εταιρεία θα παρέχει στήριξη για την παροχή των εθνικών επαγγελματικών προσόντων, αλλά το κόστος παροχής της επαγγελματικής εκπαίδευσης θα καλύπτεται κατά το μεγαλύτερο μέρος από τις ίδιες τις ΜΜΕ.

Οικείοι οικονομικοί τομείς: Μεταφορικές υπηρεσίες.

Επωνυμία και διεύθυνση της επιδοτούσας αρχής: Birmingham and Solihull Learning Skills Council, Chaplin Court,

80 Hurst Street,

Birmingham B5 4TG.

Άλλες πληροφορίες: Αρμόδιος υπάλληλος:

Paul Cornick

Αριθμός ενίσχυσης: XT 38/01.

Κράτος μέλος: Ισπανία.

Περιφέρεια: Χώρα των Βάσκων.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πρόγραμμα ενισχύσεων για επαγγελματική κατάρτιση σε επιχειρήσεις της Άλαβα.

Νομική βάση: Decreto Foral n° 45/2001 del Consejo de Diputados de la Diputación Foral de Álava de 3 de abril, publicado en el Boletín Oficial del Territorio Histórico de Álava (BOTHA) n° 41 de 9 de abril de 2001.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Οι προγραμματισμένες δαπάνες για το οικονομικό έτος 2001 ανέρχονται σε 601012,1 ευρώ.

Μέγιστη ένταση ενίσχυσης: Οι ενισχύσεις που μπορούν να χορηγούνται βάσει του παρόντος καθεστώτος είναι δυνατό να ανέλθουν στα ακόλουθα ποσά:

Μαθήματα επανακατάρτισης:

α) στην περίπτωση των μικρών και μεσαίων επιχειρήσεων (ΜΜΕ): προβλέπεται ως ανώτατο όριο το 75 % των προϋπολογισμένων δαπανών που έχουν εγκριθεί για δράσεις γενικής επαγγελματικής κατάρτισης, ενώ στην περίπτωση της εξειδικευμένης κατάρτισης το ανώτατο όριο είναι 40 %·

β) για τις λοιπές επιχειρήσεις: προβλέπεται ως ανώτατο όριο το 55 % των προϋπολογισμένων δαπανών που έχουν εγκριθεί για δράσεις γενικής επαγγελματικής κατάρτισης, ενώ στην περίπτωση της εξειδικευμένης κατάρτισης το ανώτατο όριο είναι 30 %.

Το προβλεπόμενο ανώτατο όριο συνολικής επιδότησης που μπορεί να χορηγηθεί σε έναν αιτούντα για το σύνολο των προτεινόμενων μαθημάτων επανακατάρτισης είναι 30050,61 ευρώ.

Μαθήματα κατάρτισης με σκοπό την απασχόληση: προβλέπεται ως ανώτατο όριο το 85 % των προϋπολογισμένων δαπανών που έχουν εγκριθεί, με όριο ανά αιτούντα και για το σύνολο των προτεινόμενων μαθημάτων κατάρτισης με σκοπό την απασχόληση τα 30050,61 ευρώ, εκτός αν πρόκειται για σχέδια θεωρούμενα ως ιδιαίτερου ενδιαφέροντος, για τα οποία είναι δυνατή η υπέρβαση του ανωτέρω ποσού.

Μελέτες διαγνωστικού χαρακτήρα: η επιδότηση μπορεί να ανέλθει στο 50 % του εγκεκριμένου προϋπολογισμού δαπανών, με ανώτατο όριο για την εκπόνηση μελετών διαγνωστικού χαρακτήρα το 6010,12 ευρώ ανά αιτούντα. Το ποσό αυτό μπορεί να αυξηθεί μέχρι τις 18030,36 ευρώ εάν πρόκειται για ομάδα επιχειρήσεων.

Τα ποσοστά επιδότησης που μνημονεύονται παραπάνω είναι δυνατό να προσαυξάνονται κατά ένα πρόσθετο ποσοστό 10 % κατ' ανώτατο όριο εάν στα πρόσωπα που παρακολουθούν τα εκάστοτε μαθήματα συγκαταλέγονται άτομα που ανήκουν σε μειονεκτούσες ομάδες του πληθυσμού ή αντιμετωπίζουν ιδιαίτερες δυσκολίες ένταξης στην αγορά εργασίας, αν και το συνολικό επιδοτήσιμο ποσοστό δεν μπορεί σε καμία περίπτωση να υπερβαίνει το 100 % του εγκεκριμένου προϋπολογισμού δαπανών. Η εν λόγω προσαύξηση είναι ανάλογη του αριθμού των ατόμων που ανήκουν στις προαναφερθείσες κατηγορίες και παρακολουθούν τα μαθήματα.

Ημερομηνία εφαρμογής: Η χορήγηση ενισχύσεων βάσει του παρόντος καθεστώτος άρχισε στις 14 Σεπτεμβρίου 2001.

Διάρκεια χορήγησης του καθεστώτος ή της μεμονωμένης ενίσχυσης: Είναι δυνατή η χορήγηση ενισχύσεων βάσει του παρόντος καθεστώτος μέχρι τις 31 Δεκεμβρίου 2001.

Στόχος της ενίσχυσης: Το πρόγραμμα περιλαμβάνει ενισχύσεις τόσο για γενική όσο και για εξειδικευμένη επαγγελματική κατάρτιση.

Κατά τα προβλεπόμενα στον κανονισμό (ΕΚ) αριθ. 68/2001, το πρόγραμμα ενισχύσεων προς επιχειρήσεις της Άλαβα για επαγγελματική κατάρτιση το 2001 στηρίζεται στην παραδοχή ότι συνιστούν γενική κατάρτιση, μεταξύ άλλων, οι δράσεις επιμόρφωσης με αντικείμενο, π.χ. την ποιότητα, τα συστήματα διαχείρισης και διοίκησης, την πληροφορική και την πρόληψη κινδύνων κατά την εργασία, με το σκεπτικό ότι η χρησιμότητα της διδασκόμενης ύλης δεν περιορίζεται μόνο στη διοργανώτρια επιχείρηση αλλά μπορεί να αφορά κι άλλες επιχειρήσεις του ίδιου κλάδου ή ακόμη και οποιαδήποτε άλλη επιχείρηση γενικώς.

Από την άλλη πλευρά, ως εξειδικευμένη κατάρτιση θεωρούνται τα μαθήματα που αφορούν πολύ συγκεκριμένα θέματα τα οποία ενδιαφέρουν την αποδέκτρια επιχείρηση, όπως είναι η εσωτερική κατάρτιση, δηλαδή η επιμόρφωση που παρέχουν τεχνικοί της ίδιας της επιχείρησης επί θεμάτων που σχετίζονται ευθέως με τις δραστηριότητές της.

Οικείοι οικονομικοί τομείς: Όλοι οι βιομηχανικοί κλάδοι.

Επωνυμία και διεύθυνση της επιδοτούσας αρχής: Diputación Foral de Álava Dirección de Economía Plaza de la Provincia, 4, 3a planta E - 01001 Vitoria-Gasteiz, Álava.